Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 353

9. évfolyam Évi óraszám: 148 óra Belépõ tevékenységformák A jelenségek, folyamatok megfigyelése, a törvényszerûségek felismerése. A fontosabb kémiai, fizikai kémiai törvények ismerete, azok gyakorlati alkalmazása. A megismert folyamatok, anyagi változások anyagszerkezeti magyarázatának megadása. Az elméletben tanult ismeretek gyakorlati alkalmazása. A mûszaki, szakmai nyelv használata. A mérési eredmények, kísérletek jegyzõkönyvének szakszerû elkészítése, a munka dokumentálása. A laboratóriumi munkarend, a munkavédelmi, baleset-elhárítási, környezetvédelmi és tûzvédelmi ismeretek gyakorlatban történõ alkalmazása. Berendezések, mérõeszközök leírás alapján történõ összeszerelése, üzemeltetése, tisztítása, egyszerû karbantartása. Pontos munkavégzés. A munkavégzéshez, mérésekhez szükséges eszközök, anyagok kiválasztása. A mérési feladatok, laboratóriumi munkák megtervezése. Mérési, kísérleti eredmények becsléssel történõ meghatározása. Oldatkészítéssel kapcsolatos számítások elvégzése. A hibalehetõségek ismerete és azok elhárításának módja. Témakörök Tartalmak A laboratóriumban használt anyagok, eszközök és berendezések Üveg-, fém- és porceláneszközök. A laboratóriumi eszközök alkalmazási területei, kezelésük, szerelésük. A laboratóriumi eszközök tisztítása. Vegyszerek. A laboratóriumban használt vegyszerek kezelése, tárolása. Fizikai jellemzõk mérése: Tömegmérés Mérés táramérlegen, mérés analitikai mérlegen. Térfogatmérés Mérõhenger, mérõlombik, büretta, pipetta használata. Sûrûségmérés A sûrûség mint anyagi jellemzõ. A szilárd testek sûrûségének meghatározása számítással, piknométeres módszerrel. A folyadékok sûrûségének meghatározása areométerrel, piknométeres módszerrel, sûrûségmérõ berendezéssel. Olvadás- és forráspont meghatározása Olvadáspont. Készülékkel való mérés. Gömbi módszerrel forrpontmérés. Viszkozitás meghatározása A viszkozitás fogalma, mérési elve. A viszkoziméterek fajtái, felépítésük. Mérés viszkoziméterrel. Laboratóriumi mûveletek: A hõátadás mûvelete Alapfogalmak. A melegítés módja és eszközei. A hûtési módok a laboratóriumban. Hûtõközegek. Oldás, oldatkészítés Oldatkészítés szilárd anyagból, kristályvizes sóból. Oldatkészítés ismert összetételû oldatokból hígítással, keveréssel, töményítéssel. A továbbhaladás feltételei A tanulók ismerjék a laboratórium munkarendjét, a laboratóriumi munka veszélyeit, a veszélyek elhárításának módjait, a laboratóriumi eszközök rendeltetését, kezelésük módját, a vegyszerek kezelésének, tárolásának szabályait, a hõátadás módjait. Tudják kezelni a laboratóriumi gázégõket, ismerjék az infralámpa használatát, lehetõségeit, tudják kezelni a különbözõ közvetett fûtési eszközöket. Ismerjék és tudják kezelni a különbözõ laboratóriumi hûtõket, ismerjék a hûtõközegeket, azok felhasználását a gyakorlati életben. Ismerjék a különbözõ oldatösszetételek, koncentrációk egymásba való átszámításának módját. Képesek legyenek adott koncentrációjú oldatot készíteni tiszta szilárd alapanyagból. Tudjanak kristályvizes sóból adott töménységû oldatot készíteni, ismert töménységû oldatokból hígítással, keveréssel oldatot készíteni, oldatokat adott koncentrációra töményíteni. Tudják leírni, jellemezni, számítási gyakorlatban alkalmazni a fizikai jellemzõk fogalmát. Legyenek képesek a várható eredmények megbecsülésére. Válasszák ki és állítsák össze a munkájukhoz szükséges munkaeszközöket, készülékeket, végezzék el önállóan az egyszerû mérési mûveleteket a kiadott leírások szerint. Használják munkájuk során a szükséges táblázatokat és grafikonokat. Végezzék munkájukat a munka- és tûzvédelmi elõírásoknak megfelelõen. Ismerjék a kitermelést befolyásoló tényezõket, és ezek alapján végezzék munkájukat minél gazdaságosabban. Munkájuk során alkalmazzák önállóan a munkavédelmi eszközöket, legyenek képesek ezek kiválasztására.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes